钦定古今图书集成/明伦汇编/闺媛典/第251卷 > 徐来廷妻柳氏
## 钦定古今图书集成/明伦汇编/闺媛典/第251卷 > 徐来廷妻柳氏

按《湖口县志》：“柳氏，徐来廷妻。性纯孝，年十七归廷，岁
馀，廷殁，食贫抚孤，终身不改。年七十九卒。崇祯初旌
表。”

===丁九皋妻鲁氏===按《广信府志》：“鲁氏，丁九皋妻，上饶人。年二十，夫殁，遗
一子尚幼，未几，子亦丧，父母怜其少，劝改适，氏截发
以示不二。邻媪相过与语，纺绩则怡怡，终日语他事
则掩户塞耳曰：‘我不欲闻也’。年八十七卒，州里上其
事，奉诏旌表。”